එවන් සාපේක්ෂව කිසිදු වැදගත්කමක් නොමැති සිල්ලර කාරණා සම්බන්ධයෙන් දක්වන උනන්දුවෙන් දහයෙන් එක් පංගුවක හෝ අවධානයක් අපි ඊට වඩා බොහෝසෙයින් වැදගත් එමෙන්ම අපට අතහල නොහෙන කාරණා උදෙසා නොදක්වන්නෙමු.නිදහසේ අදහස් ප්‍රකාශකිරීමේ අයිතියට මාරාන්තික ප්‍රහාර එල්ලවනු බේරේ වැවෙහි දියකඳ පසුබිම් කොට යෝධ කුළුණක් අහසට නැඟෙනු විස්මයපත් දෙනෙතින් බලාසිටින්නාවූ අප නොදකින්නෙමු.තමන් රුචි පුද්ගලයෙකුහට තම මනාපය ප්‍රකාශකොට සැනහුනු සිතින් යුතුව නිවෙස් බලා යාමට ඇති අනුල්ලංඝනීය වූ අයිතිය දෑස් ඉදිරිපිට පැහැරගනු ලබනු සෙංකඩගල නගර මධ්‍යයේ පිහිටි වාපිය වටා රාත්‍රියෙහි ලැම්බෝගිනී ධාවනය වන අසිරිය නරඹන දෙනෙතට නොපෙනෙන්නේය.මේ සියලු නොපනත්කම් මධ්‍යයේ විධායක ජනාධිපති ක්‍රමය ආරක්ෂාකොටගනු මතු නොව මේ ජනාධිපතිවරයාම ඒ සඳහා යළිත් පත්කොටගත යුතුබවට මතයක්ද රටපුරා පැතිර යනු දැකිය හැක.හිස ගිණිගත්තකු එගිණි නිවනසේ අද දවසේ වහ වහා කළයුත්ත නම් මේ පාලනය  හැකි විගස පරාජය කිරීම පමණක් නොව සියළු බලය ඒක කේන්ද්‍රීය කොට අත්තනෝමතික ඒකාධිපතියකු බිහිකරන ජේ.ආර්. ජයවර්ධන නම් මකියාවෙලීගේ පුනරාගමනය විසින් නිර්මාණය කල විධායක ජනාධිපති ක්‍රමය මුලිනුපුටාදැමීම හෝ අවම වශයෙන් එතුල ගැබ්වූ ඒකාධිපති බලතල කප්පාදු කරලීමය.ලොව බලවත්ම පුද්ගලයා ලෙස සැලකෙන අමරිකා එක්සත් ජනපද ජනාධිපතිවරයා පවා අවේක්ෂණය සහ සමතුලිතකරණය (Checks &amp; Balances ) මගින් පාලනය කිරීමට ආසන්න වශයෙන් ශත වර්ෂ දෙකකුත් දශක හතරකට කාලයකට පෙර අමරිකානු ව්‍යවස්ථා සම්පාදකයින් පියවර ගත්තේ  ස්වාභාවිකවම මානවයා බලකාමී වනු සමඟම අසීමීත වූ බලය අසීමීත වූ දූෂණයට මග පාදන බව ඔවුන්ගේ තුන්කල් දක්නා ඥාණයට නිසැකවම සහ නිවැරදිව පෙනීගිය බැවිනි.ෆ්‍රෑන්ක්ලින් ඩී.